title: Regulamentul de punere în aplicare (UE) 2017/1351 al Comisiei din 19 iulie 2017 de stabilire a coeficientului de alocare care urmează să fie aplicat cantităților ce fac obiectul cererilor de licențe de import și al cererilor de drepturi privind importul depuse în perioada 1-7 iulie 2017 și de stabilire a cantităților care urmează să fie adăugate la cantitatea fixată pentru subperioada 1 ianuarie-31 martie 2018 în cadrul contingentelor tarifare deschise prin Regulamentul (CE) nr. 616/2007 în sectorul cărnii de pasăre

text:
               20.7.2017

               RO

               Jurnalul Oficial al Uniunii Europene

               L 188/11

         REGULAMENTUL DE PUNERE ÎN APLICARE (UE) 2017/1351 AL COMISIEI
   din 19 iulie 2017
   de stabilire a coeficientului de alocare care urmează să fie aplicat cantităților ce fac obiectul cererilor de licențe de import și al cererilor de drepturi privind importul depuse în perioada 1-7 iulie 2017 și de stabilire a cantităților care urmează să fie adăugate la cantitatea fixată pentru subperioada 1 ianuarie-31 martie 2018 în cadrul contingentelor tarifare deschise prin Regulamentul (CE) nr. 616/2007 în sectorul cărnii de pasăre
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   întrucât:

               (1)

               Regulamentul (CE) nr. 616/2007 al Comisiei (2) a deschis contingente tarifare anuale pentru importul de produse din sectorul cărnii de pasăre originare din Brazilia, Thailanda și din alte țări terțe.

               (2)

               Cantitățile care fac obiectul cererilor de licențe de import depuse în perioada 1-7 iulie 2017 pentru subperioada 1 octombrie-31 decembrie 2017 sunt, pentru anumite contingente, mai mari decât cantitățile disponibile. Este necesar, prin urmare, să se stabilească în ce măsură se pot elibera licențele de import, stabilindu-se coeficientul de alocare care urmează să fie aplicat cantităților solicitate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (3).

               (3)

               Cantitățile care fac obiectul cererilor de drepturi privind importul depuse în perioada 1-7 iulie 2017 pentru subperioada 1 octombrie-31 decembrie 2017 sunt, pentru anumite contingente, mai mari decât cantitățile disponibile. Prin urmare, este oportun să se stabilească în ce măsură pot fi acordate drepturi privind importul, prin stabilirea coeficientului de alocare ce urmează să fie aplicat cantităților solicitate, calculat în conformitate cu articolul 6 alineatul (3) din Regulamentul (CE) nr. 1301/2006, coroborat cu articolul 7 alineatul (2) din Regulamentul (CE) nr. 1301/2006.

               (4)

               Cantitățile care fac obiectul cererilor de licențe de import și al cererilor de drepturi privind importul depuse în perioada 1-7 iulie 2017 pentru subperioada 1 octombrie-31 decembrie 2017 sunt, pentru anumite contingente, mai mici decât cantitățile disponibile. Prin urmare, este oportun să se stabilească acele cantități pentru care nu au fost prezentate cereri și ca aceste cantități să fie adăugate la cantitatea fixată pentru subperioada contingentară următoare.

               (5)

               Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   (1)   Cantităților care fac obiectul cererilor de licențe de import depuse în temeiul Regulamentului (CE) nr. 616/2007 pentru subperioada 1 octombrie-31 decembrie 2017 li se aplică coeficientul de alocare care figurează în partea A din anexa la prezentul regulament.
   (2)   Cantitățile pentru care nu au fost prezentate cereri de licențe de import în temeiul Regulamentului (CE) nr. 616/2007, care urmează să fie adăugate la subperioada 1 ianuarie-31 martie 2018, figurează în partea A din anexa la prezentul regulament.
   Articolul 2
   (1)   Cantităților care fac obiectul cererilor de drepturi privind importul depuse în temeiul Regulamentului (CE) nr. 616/2007 pentru subperioada 1 octombrie-31 decembrie 2017 li se aplică coeficientul de alocare care figurează în partea B din anexa la prezentul regulament.
   (2)   Cantitățile pentru care nu au fost prezentate cereri de drepturi privind importul în temeiul Regulamentului (CE) nr. 616/2007, care urmează să fie adăugate la subperioada 1 ianuarie-31 martie 2018, figurează în partea B din anexa la prezentul regulament.
   Articolul 3
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 iulie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  Regulamentul (CE) nr. 616/2007 al Comisiei din 4 iunie 2007 privind deschiderea și gestionarea contingentelor tarifare comunitare în sectorul cărnii de pasăre originare din Brazilia, Thailanda și din alte țări terțe (JO L 142, 5.6.2007, p. 3).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      ANEXĂ
      PARTEA A

                  Numărul grupei

                  Numărul de ordine

                  Coeficient de alocare – cereri depuse pentru subperioada 1 octombrie-31 decembrie 2017
                  (%)

                  Cantități nesolicitate care urmează să fie adăugate la cantitățile disponibile pentru subperioada 1 ianuarie-31 martie 2018
                  (în kg)

                  1

                  09.4211

                  0,274457

                  —

                  2

                  09.4212

                  74,158919

                  —

                  4A

                  09.4214

                  0,337724

                  —

                  09.4251

                  0,823047

                  —

                  09.4252

                  1,363030

                  —

                  6A

                  09.4216

                  0,271003

                  —

                  09.4260

                  0,291179

                  —

                  7

                  09.4217

                  —

                  33 648 800

                  8

                  09.4218

                  —

                  6 957 600

            PARTEA B

                  Numărul grupei

                  Numărul de ordine

                  Coeficient de alocare – cereri depuse pentru subperioada 1 octombrie-31 decembrie 2017
                  (%)

                  Cantități nesolicitate care urmează să fie adăugate la cantitățile disponibile pentru subperioada 1 ianuarie-31 martie 2018
                  (în kg)

                  5A

                  09.4215

                  0,466201

                  —

                  09.4254

                  0,484732

                  —

                  09.4255

                  1,757474

                  —

                  09.4256

                  —

                  3 650 002


title: Regulamentul de punere în aplicare (UE) nr. 988/2012 al Comisiei din 25 octombrie 2012 de modificare a Regulamentului de punere în aplicare (UE) nr. 543/2011 în ceea ce privește nivelurile de declanșare a taxelor suplimentare pentru mandarine și satsume, clementine, anghinare, portocale și dovlecei

text:
               26.10.2012

               RO

               Jurnalul Oficial al Uniunii Europene

               L 297/9

         REGULAMENTUL DE PUNERE ÎN APLICARE (UE) NR. 988/2012 AL COMISIEI
   din 25 octombrie 2012
   de modificare a Regulamentului de punere în aplicare (UE) nr. 543/2011 în ceea ce privește nivelurile de declanșare a taxelor suplimentare pentru mandarine și satsume, clementine, anghinare, portocale și dovlecei
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 143 litera (b) coroborat cu articolul 4,
   întrucât:

               (1)

               Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2) prevede supravegherea importurilor produselor enumerate în anexa XVIII la respectivul regulament. Această supraveghere se efectuează în conformitate cu normele prevăzute la articolul 308d din Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (3).

               (2)

               În scopul aplicării articolului 5 alineatul (4) din Acordul privind agricultura (4) încheiat în cadrul negocierilor comerciale multilaterale din runda Uruguay și pe baza celor mai recente date disponibile pentru 2009, 2010 și 2011, trebuie adaptate nivelurile de declanșare a taxelor suplimentare pentru mandarine și satsume, clementine, anghinare și portocale începând cu 1 noiembrie 2012 și pentru dovlecei începând cu 1 ianuarie 2013.

               (3)

               Prin urmare, Regulamentul de punere în aplicare (UE) nr. 543/2011 trebuie modificat în consecință.

               (4)

               Deoarece este necesar să se asigure aplicarea acestei măsuri cât mai rapid posibil după ce devin disponibile datele actualizate, prezentul regulament trebuie să intre în vigoare la data publicării sale.

               (5)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Anexa XVIII la Regulamentul de punere în aplicare (UE) nr. 543/2011 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 octombrie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      (3)  JO L 253, 11.10.1993, p. 1.

      (4)  JO L 336, 23.12.1994, p. 22.

      ANEXĂ

            „ANEXA XVIII
            TAXE DE IMPORT SUPLIMENTARE: TITLUL IV CAPITOLUL I SECȚIUNEA 2
            Fără a se aduce atingere regulilor pentru interpretarea Nomenclaturii combinate, se consideră că denumirea mărfurilor are doar o valoare orientativă. Domeniul de aplicare al taxelor suplimentare este determinat, în cadrul prezentei anexe, de domeniul de aplicare al codurilor NC în vigoare la data adoptării prezentului regulament.

                        Număr de ordine

                        Cod NC

                        Denumirea mărfurilor

                        Perioada de aplicare

                        Niveluri de declanșare
                        (în tone)

                        78.0015

                        0702 00 00

                        Tomate

                        1 octombrie-31 mai

                        486 943

                        78.0020

                        1 iunie-30 septembrie

                        34 241

                        78.0065

                        0707 00 05

                        Castraveți

                        1 mai-31 octombrie

                        13 402

                        78.0075

                        1 noiembrie-30 aprilie

                        18 306

                        78.0085

                        0709 91 00

                        Anghinare

                        1 noiembrie-30 iunie

                        37 475

                        78.0100

                        0709 93 10

                        Dovlecei

                        1 ianuarie-31 decembrie

                        85 538

                        78.0110

                        0805 10 20

                        Portocale

                        1 decembrie-31 mai

                        468 160

                        78.0120

                        0805 20 10

                        Clementine

                        1 noiembrie-sfârșitul lunii februarie

                        86 205

                        78.0130

                        0805 20 30
                        0805 20 50
                        0805 20 70
                        0805 20 90

                        Mandarine (inclusiv tangerine și satsume); wilkings și hibrizi similari de citrice

                        1 noiembrie-sfârșitul lunii februarie

                        93 949

                        78.0155

                        0805 50 10

                        Lămâi

                        1 iunie-31 decembrie

                        311 193

                        78.0160

                        1 ianuarie-31 mai

                        101 513

                        78.0170

                        0806 10 10

                        Struguri de masă

                        21 iulie-20 noiembrie

                        76 299

                        78.0175

                        0808 10 80

                        Mere

                        1 ianuarie-31 august

                        703 063

                        78.0180

                        1 septembrie-31 decembrie

                        73 884

                        78.0220

                        0808 30 90

                        Pere

                        1 ianuarie-30 aprilie

                        225 388

                        78.0235

                        1 iulie-31 decembrie

                        33 797

                        78.0250

                        0809 10 00

                        Caise

                        1 iunie-31 iulie

                        4 908

                        78.0265

                        0809 29 00

                        Cireșe, cu excepția vișinelor

                        21 mai-10 august

                        59 061

                        78.0270

                        0809 30

                        Piersici, inclusiv piersici fără puf și nectarine

                        11 iunie-30 septembrie

                        14 577

                        78.0280

                        0809 40 05

                        Prune

                        11 iunie-30 septembrie

                        7 924”


title: Regulamentul de punere în aplicare (UE) nr. 448/2014 al Comisiei din 2 mai 2014 de modificare a Regulamentului de punere în aplicare (UE) nr. 1035/2011 prin actualizarea trimiterilor la anexele la Convenția de la Chicago  Text cu relevanță pentru SEE

text:
               3.5.2014

               RO

               Jurnalul Oficial al Uniunii Europene

               L 132/53

         REGULAMENTUL DE PUNERE ÎN APLICARE (UE) NR. 448/2014 AL COMISIEI
   din 2 mai 2014
   de modificare a Regulamentului de punere în aplicare (UE) nr. 1035/2011 prin actualizarea trimiterilor la anexele la Convenția de la Chicago
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 550/2004 al Parlamentului European și al Consiliului din 10 martie 2004 privind prestarea de servicii de navigație aeriană în cerul unic european (regulamentul privind prestarea de servicii) (1), în special articolele 4, 6 și 7,
   având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (2), în special articolul 8b alineatul (6),
   întrucât:

               (1)

               Regulamentul de punere în aplicare (UE) nr. 1035/2011 al Comisiei (3) stabilește norme de aplicare pentru furnizarea de servicii de navigație aeriană. Aceste norme implementează standardele și obligațiile prevăzute în Convenția privind aviația civilă internațională, semnată la Chicago la 7 decembrie 1944 („Convenția de la Chicago”), în conformitate cu obiectivele prevăzute la articolul 1 alineatul (3) din Regulamentul (CE) nr. 549/2004 al Parlamentului European și al Consiliului (4) și la articolul 2 alineatul (2) litera (d) din Regulamentul (CE) nr. 216/2008.

               (2)

               Organizația Aviației Civile Internaționale (OACI) a amendat recent anexele 3, 4, 10, 11, 14 și 15 la Convenția de la Chicago. Amendamentele aduse anexelor 3, 4, 10, 11 și amendamentul 11-A la anexele 14 și 15 au intrat în vigoare la 14 noiembrie 2013, în timp ce amendamentul 11-B la anexa 14 urmează să intre în vigoare la 14 noiembrie 2014.

               (3)

               Potrivit considerentului 14 din Regulamentul de punere în aplicare (UE) nr. 1035/2011, până la transpunerea integrală a standardelor OACI relevante în legislația Uniunii, furnizorii de servicii de navigație aeriană trebuie să își desfășoare activitatea în conformitate cu standardele OACI relevante. Acest lucru se aplică și cu privire la standardele revizuite care rezultă din amendamentele recente ale anexelor la Convenția de la Chicago. Trimiterile la convenție din textul Regulamentului de punere în aplicare (UE) nr. 1035/2011 ar trebui așadar actualizate în consecință.

               (4)

               Măsurile prevăzute în prezentul regulament sunt conforme cu avizul Comitetului pentru cerul unic instituit în temeiul articolului 5 din Regulamentul (CE) nr. 549/2004,

         ADOPTĂ PREZENTUL REGULAMENT:
   Articolul 1
   Anexele la Regulamentul de punere în aplicare (UE) nr. 1035/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 mai 2014.

            Pentru Comisie

            Președintele

         José Manuel BARROSO

      (1)  JO L 96, 31.3.2004, p. 10.

      (2)  JO L 79, 19.3.2008, p. 1.

      (3)  Regulamentul de punere în aplicare (UE) nr. 1035/2011 al Comisiei din 17 octombrie 2011 de stabilire a cerințelor comune pentru furnizarea de servicii de navigație aeriană și de modificare a Regulamentelor (CE) nr. 482/2008 și (UE) nr. 691/2010 (JO L 271, 18.10.2011, p. 23).

      (4)  Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (regulamentul-cadru) (JO L 96, 31.3.2004, p. 1).

      ANEXĂ

                  1.

                  În anexa I punctul 2.2.1, al doilea paragraf se înlocuiește cu următorul text:
                  „Informațiile enumerate la literele (a) și (b) trebuie să fie în concordanță cu planul de performanță național sau al blocului funcțional de spațiu aerian, menționat la articolul 11 din Regulamentul (CE) nr. 549/2004, și, în privința datelor referitoare la siguranță, în concordanță cu programul de siguranță a statului menționat în standardul 3.1.1 din anexa 19 la Convenția privind aviația civilă internațională, dacă este cazul.”

                  2.

                  În anexa II punctul 4, literele (b) și (c) se înlocuiesc cu următorul text:

                              „(b)

                              anexa 10 privind telecomunicațiile aeronautice, volumul II privind procedurile de comunicații, inclusiv procedurile pentru serviciile de navigație aeriană (PANS), ediția a 6-a din octombrie 2001, inclusiv toate amendamentele până la nr. 88-A inclusiv;

                              (c)

                              anexa 11 privind serviciile de trafic aerian, ediția a 13-a din iulie 2001, inclusiv toate amendamentele până la nr. 49 inclusiv și Regulamentul de punere în aplicare (UE) nr. 923/2012 (1), dacă este cazul.

                     (1)  (*) Regulamentul de punere în aplicare (UE) nr. 923/2012 al Comisiei din 26 septembrie 2012 de stabilire a regulilor comune ale aerului și a dispozițiilor operaționale privind serviciile și procedurile din navigația aeriană și de modificare a Regulamentului de punere în aplicare (UE) nr. 1035/2011 și a Regulamentelor (CE) nr. 1265/2007, (CE) nr. 1794/2006, (CE) nr. 730/2006, (CE) nr. 1033/2006 și (UE) nr. 255/2010 (JO L 281, 13.10.2012, p. 1).”"

                  3.

                  În anexa III punctul 2, literele (a), (b) și (c) se înlocuiesc cu următorul text:

                              „(a)

                              fără a aduce atingere Regulamentului de punere în aplicare (UE) nr. 923/2012, anexa 3 privind serviciile meteorologice pentru navigația aeriană internațională, ediția a 18-a din iulie 2013, inclusiv toate amendamentele până la nr. 76 inclusiv;

                              (b)

                              anexa 11 privind serviciile de trafic aerian, ediția a 13-a din iulie 2001, inclusiv toate amendamentele până la nr. 49 inclusiv și Regulamentul de punere în aplicare (UE) nr. 923/2012, dacă este cazul;

                              (c)

                              fără a aduce atingere Regulamentului (UE) nr. 139/2014 (2), anexa 14 privind aerodromurile, în versiunile următoare:

                                          (i)

                                          volumul I privind proiectarea și exploatarea tehnică a aerodromurilor, ediția a 6-a din iulie 2013, inclusiv toate amendamentele până la nr. 11-A inclusiv și, începând de la 13 noiembrie 2014, inclusiv amendamentul 11-B;

                                          (ii)

                                          volumul II privind eliporturile, ediția a 4-a din iulie 2013, inclusiv toate amendamentele până la nr. 5 inclusiv.

                     (2)  (*) Regulamentul (UE) nr. 139/2014 al Comisiei din 12 februarie 2014 de stabilire a cerințelor tehnice și a procedurilor administrative referitoare la aerodromuri în temeiul Regulamentului (CE) nr. 216/2008 al Parlamentului European și al Consiliului (JO L 44, 14.2.2014, p. 1).”"

                  4.

                  În anexa IV punctul 2, litera (b) se înlocuiește cu următorul text:

                              „(b)

                              următoarele anexe la Convenția privind aviația civilă internațională, în măsura în care acestea sunt relevante pentru furnizarea de servicii de informare aeronautică în spațiul aerian în cauză:

                                          (i)

                                          anexa 3 privind serviciile meteorologice pentru navigația aeriană internațională, ediția a 18-a din iulie 2013, inclusiv toate amendamentele până la nr. 76 inclusiv;

                                          (ii)

                                          anexa 4 privind hărțile aeronautice, ediția a 11-a din iulie 2009, inclusiv toate amendamentele până la nr. 57 inclusiv;

                                          (iii)

                                          fără a aduce atingere Regulamentului (UE) nr. 73/2010, anexa 15 privind serviciile de informare aeronautică, ediția a 14-a din iulie 2013, inclusiv toate amendamentele până la nr. 37 inclusiv.”

                  5.

                  În anexa V punctul 3, literele (a)-(e) se înlocuiesc cu următorul text:

                              „(a)

                              volumul I privind asistența radio pentru navigație, ediția a 6-a din iulie 2006, inclusiv toate amendamentele până la nr. 88-A inclusiv;

                              (b)

                              volumul II privind procedurile de comunicații, inclusiv procedurile pentru serviciile de navigație aeriană (PANS), ediția a 6-a din octombrie 2001, inclusiv toate amendamentele până la nr. 88-A inclusiv;

                              (c)

                              volumul III privind sistemele de comunicații, ediția a 2-a din iulie 2007, inclusiv toate amendamentele până la nr. 88-A inclusiv;

                              (d)

                              volumul IV privind sistemele radar de supraveghere și sistemele anticoliziune, ediția a 4-a din iulie 2007, inclusiv toate amendamentele până la nr. 88-A inclusiv;

                              (e)

                              volumul V privind utilizarea spectrului de radiofrecvențe aeronautice, ediția a 3-a din iulie 2013, inclusiv toate amendamentele până la nr. 88-A inclusiv.”


title: Regulamentul de punere în aplicare (UE) nr. 301/2012 al Comisiei din 2 aprilie 2012 privind clasificarea anumitor mărfuri în Nomenclatura combinată

text:
               5.4.2012

               RO

               Jurnalul Oficial al Uniunii Europene

               L 99/19

         REGULAMENTUL DE PUNERE ÎN APLICARE (UE) NR. 301/2012 AL COMISIEI
   din 2 aprilie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu dispozițiile prezentului regulament, pot fi invocate în continuare, pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 aprilie 2012.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Nou autovehicul cu trei roți, dintre care roata din spate este cea motoare, pentru transportul de persoane, cu motor cu piston alternativ cu aprindere prin scânteie, având o capacitate cilindrică de 998 cm3.
                  Distanța dintre roțile din față este de aproximativ 130 cm. Vehiculul nu este echipat cu diferențial.
                  Vehiculul are un sistem de direcție de tipul celor utilizate la autoturisme. Pentru direcționare se folosește ghidonul dotat cu două mânere pe care se află comenzile.
                  Vehiculul are cinci trepte de viteză pentru mersul înainte și o treaptă de viteză pentru mersul înapoi.

                  8703 21 10

                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 8703, 8703 21 și 8703 21 10.
                  Vehiculele cu trei roți se clasifică la poziția 8711, cu condiția să nu aibă caracteristicile autovehiculelor de la poziția 8703 (a se vedea, de asemenea, Notele explicative ale Sistemului armonizat de la poziția 8711 al cincilea paragraf).
                  Poziția 8703 include vehiculele ușoare cu trei roți, de construcție mai simplă, precum cele echipate cu motor și roți de motociclete, care, prin natura structurii lor mecanice, au caracteristicile autoturismelor convenționale, și anume un sistem de direcție de tipul celor utilizate la autoturisme (a se vedea, de asemenea, Notele explicative ale Sistemului armonizat de la poziția 8703 al doilea paragraf).
                  Se exclude clasificarea la poziția 8711, deoarece vehiculul are un sistem de direcție de tipul celor utilizate la autoturisme, care constituie o caracteristică a autovehiculelor convenționale incluse la poziția 8703.
                  În consecință, vehiculul trebuie clasificat la codul NC 8703 21 10, ca autovehicul nou, proiectat în principal pentru transportul persoanelor.


title: Regulamentul de punere în aplicare (UE) 2015/2353 al Comisiei din 16 decembrie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               17.12.2015

               RO

               Jurnalul Oficial al Uniunii Europene

               L 331/9

         REGULAMENTUL DE PUNERE ÎN APLICARE (UE) 2015/2353 AL COMISIEI
   din 16 decembrie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  236,2

                  MA

                  95,4

                  TR

                  116,3

                  ZZ

                  149,3

                  0707 00 05

                  EG

                  191,7

                  MA

                  92,9

                  TR

                  103,0

                  ZZ

                  129,2

                  0709 93 10

                  MA

                  56,7

                  TR

                  153,6

                  ZZ

                  105,2

                  0805 10 20

                  EG

                  57,7

                  MA

                  64,7

                  TR

                  59,8

                  ZA

                  48,6

                  ZZ

                  57,7

                  0805 20 10

                  MA

                  71,2

                  ZZ

                  71,2

                  0805 20 30, 0805 20 50, 0805 20 70, 0805 20 90

                  IL

                  110,9

                  TR

                  92,4

                  ZZ

                  101,7

                  0805 50 10

                  TR

                  86,8

                  ZZ

                  86,8

                  0808 10 80

                  CA

                  151,7

                  CL

                  86,2

                  US

                  75,4

                  ZA

                  141,1

                  ZZ

                  113,6

                  0808 30 90

                  CN

                  63,2

                  TR

                  130,9

                  ZZ

                  97,1

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2015/343 al Comisiei din 3 martie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               4.3.2015

               RO

               Jurnalul Oficial al Uniunii Europene

               L 60/35

         REGULAMENTUL DE PUNERE ÎN APLICARE (UE) 2015/343 AL COMISIEI
   din 3 martie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 martie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  EG

                  120,8

                  MA

                  84,5

                  TR

                  106,6

                  ZZ

                  104,0

                  0707 00 05

                  JO

                  253,9

                  TR

                  182,4

                  ZZ

                  218,2

                  0709 93 10

                  MA

                  84,4

                  TR

                  191,0

                  ZZ

                  137,7

                  0805 10 20

                  EG

                  45,5

                  IL

                  71,5

                  MA

                  49,0

                  TN

                  51,5

                  TR

                  70,1

                  ZZ

                  57,5

                  0805 50 10

                  TR

                  59,8

                  ZZ

                  59,8

                  0808 10 80

                  BR

                  69,4

                  CL

                  94,6

                  MK

                  26,7

                  US

                  132,2

                  ZZ

                  80,7

                  0808 30 90

                  AR

                  114,8

                  CL

                  139,2

                  CN

                  80,0

                  US

                  122,7

                  ZA

                  95,3

                  ZZ

                  110,4

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 1034/2011 al Comisiei din 17 octombrie 2011 privind supravegherea siguranței în managementul traficului aerian și serviciile de navigație aeriană și de modificare a Regulamentului (UE) nr. 691/2010 Text cu relevanță pentru SEE

text:
               18.10.2011

               RO

               Jurnalul Oficial al Uniunii Europene

               L 271/15

         REGULAMENTUL DE PUNERE ÎN APLICARE (UE) NR. 1034/2011 AL COMISIEI
   din 17 octombrie 2011
   privind supravegherea siguranței în managementul traficului aerian și serviciile de navigație aeriană și de modificare a Regulamentului (UE) nr. 691/2010
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 550/2004 al Parlamentului European și al Consiliului din 10 martie 2004 privind prestarea de servicii de navigație aeriană în Cerul unic european (regulament privind prestarea de servicii) (1), în special articolul 4,
   având în vedere Regulamentul (CE) nr. 551/2004 al Parlamentului European și al Consiliului din 10 martie 2004 privind organizarea și utilizarea spațiului aerian în Cerul unic european (regulament privind spațiul aerian) (2), în special articolul 6,
   având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (3), în special articolul 8b,
   întrucât:

               (1)

               În temeiul Regulamentului (CE) nr. 216/2008, Comisia, cu sprijinul Agenției Europene de Siguranță a Aviației (denumită în continuare „agenția”), trebuie să adopte normele de aplicare relevante pentru a furniza o serie de cerințe de reglementare a siguranței în vederea implementării unei funcții eficiente de supraveghere a siguranței în domeniul managementului traficului aerian (ATM). Conform articolului 8b din Regulamentul (CE) nr. 216/2008, aceste norme de aplicare trebuie elaborate pe baza regulamentelor adoptate în temeiul articolului 5 alineatul (3) din Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea Cerului unic european (regulament-cadru) (4). Prezentul regulament are la bază Regulamentul (CE) nr. 1315/2007 al Comisiei din 8 noiembrie 2007 privind supravegherea siguranței managementului traficului aerian și de modificare a Regulamentului (CE) nr. 2096/2005 (5).

               (2)

               Există necesitatea de a defini mai clar rolul și funcțiile autorităților competente pe baza dispozițiilor Regulamentului (CE) nr. 216/2008, ale Regulamentului (CE) nr. 549/2004, ale Regulamentului (CE) nr. 550/2004 și ale Regulamentului (CE) nr. 552/2004 al Parlamentului European și al Consiliului din 10 martie 2004 privind interoperabilitatea rețelei europene de gestionare a traficului aerian (regulament privind interoperabilitatea) (6). Aceste regulamente conțin cerințe referitoare la siguranța serviciilor de navigație aeriană. În timp ce responsabilitatea pentru furnizarea de servicii de navigație aeriană în condiții de siguranță revine furnizorului, statele membre trebuie să asigure supravegherea eficientă prin autoritățile competente.

               (3)

               Prezentul regulament nu trebuie să se aplice operațiunilor și instruirii militare prevăzute la articolul 1 alineatul (2) din Regulamentul (CE) nr. 549/2004 și la articolul 1 alineatul (2) litera (c) din Regulamentul (CE) nr. 216/2008.

               (4)

               Autoritățile competente trebuie să efectueze audituri și verificări în domeniul reglementării siguranței în conformitate cu prezentul regulament, ca parte a inspecțiilor și evaluărilor corespunzătoare, impuse de Regulamentul (CE) nr. 216/2008 și de Regulamentul (CE) nr. 550/2004.

               (5)

               Autoritățile competente trebuie să ia în considerare posibilitatea de a utiliza abordarea prezentului regulament în ceea ce privește supravegherea siguranței și în alte domenii de supraveghere, după caz, pentru a asigura o supraveghere eficientă și coerentă.

               (6)

               Toate serviciile de navigație aeriană, precum și managementul fluxurilor de trafic aerian (ATFM) și managementul spațiului aerian (ASM) utilizează sisteme funcționale care permit managementul traficului aerian. Prin urmare, orice modificări ale sistemelor funcționale trebuie să facă obiectul supravegherii siguranței.

               (7)

               Autoritățile competente trebuie să ia toate măsurile necesare în cazul în care un sistem sau o componentă a unui sistem nu se conformează cerințelor relevante. În acest context și în special atunci când se impune adoptarea unei directive de siguranță, autoritatea competentă trebuie să ia în considerare posibilitatea de a da instrucțiuni organismelor notificate implicate în emiterea declarației menționate la articolul 5 sau la articolul 6 din Regulamentul (CE) nr. 552/2004, în vederea desfășurării unor investigații specifice cu privire la sistemul tehnic în cauză.

               (8)

               Raportarea anuală, de către autoritățile competente, cu privire la supravegherea siguranței trebuie să contribuie la transparența și responsabilitatea acestei funcții. Rapoartele trebuie adresate Comisiei, agenției și statelor membre care au desemnat sau instituit autoritatea competentă. Pe lângă aceasta, rapoartele anuale cu privire la supravegherea siguranței trebuie utilizate în contextul cooperării regionale, al inspecțiilor de standardizare în temeiul Regulamentului (CE) nr. 216/2008 și al monitorizării supravegherii siguranței la nivel internațional. Rapoartele trebuie să includă informații relevante privind monitorizarea performanțelor în domeniul siguranței, respectarea cerințelor aplicabile de reglementare a siguranței de către organizațiile supravegheate, programul auditurilor în domeniul reglementării siguranței, verificarea argumentațiilor de siguranță, modificările sistemelor funcționale puse în aplicare de către organizațiile supravegheate în conformitate cu procedurile acceptate de autoritatea competentă, precum și directivele de siguranță emise de către această autoritate.

               (9)

               În temeiul articolului 10 alineatul (1) din Regulamentul (CE) nr. 216/2008 și al articolului 2 alineatul (4) din Regulamentul (CE) nr. 550/2004, autoritățile competente trebuie să adopte dispozițiile necesare pentru o strânsă cooperare în vederea asigurării supravegherii adecvate a furnizorilor de servicii de navigație aeriană care furnizează servicii legate de spațiul aerian aflat sub jurisdicția unui alt stat membru decât cel care a eliberat certificatul. În temeiul articolului 15 din Regulamentul (CE) nr. 216/2008, autoritățile competente trebuie să facă schimb de informații, în special cele referitoare la supravegherea în materie de siguranță a organizațiilor.

               (10)

               Agenția trebuie să evalueze în continuare dispozițiile prezentului regulament, în special pe cele legate de supravegherea, din punctul de vedere al siguranței, a modificărilor și trebuie să emită un aviz pentru adaptarea acestora la o abordare sistemică, ținând seama de integrarea acestor dispoziții în viitoarea structură comună de reglementare a siguranței aviației civile și de experiența acumulată de părțile interesate și de autoritățile competente. Avizul agenției trebuie să aibă ca scop facilitarea punerii în aplicare, în cadrul Uniunii și ca parte integrantă a acestei abordări sistemice, a programului de siguranță a statului (SSP) al Organizației Aviației Civile Internaționale (OACI).

               (11)

               Pentru executarea în condiții de siguranță a anumitor funcții de rețea stabilite în conformitate cu Regulamentul (CE) nr. 551/2004 este necesar ca entitatea implicată să se supună anumitor cerințe de siguranță. Aceste cerințe, care sunt menite să asigure că entitatea sau organizația își desfășoară activitatea în condiții de siguranță, sunt cuprinse în Regulamentul (UE) nr. 677/2011 al Comisiei din 7 iulie 2011 de stabilire a normelor de aplicare a funcțiilor rețelei de management al traficului aerian (ATM) și de modificare a Regulamentului (UE) nr. 691/2010 (7). Este vorba despre cerințe de siguranță referitoare la organizații, care sunt foarte asemănătoare cu cerințele generale cuprinse în Regulamentul de punere în aplicare (UE) nr. 1035/2011 (8), dar adaptate responsabilităților în materie de siguranță asociate funcțiilor de rețea. În sprijinul unei abordări sistemice a reglementării siguranței în domeniul aviației civile, este necesar ca îndeplinirea acestor cerințe să fie supravegheată în același mod în care sunt supravegheați furnizorii de servicii de navigație aeriană.

               (12)

               Grupul la nivel înalt pentru viitorul cadru de reglementare european în domeniul aviației a subliniat, în recomandările sale din iulie 2007, necesitatea separării supravegherii reglementare de furnizarea de servicii sau de exercitarea unor funcții. În conformitate cu acest principiu, articolul 6 din Regulamentul (CE) nr. 551/2004 prevede că entitatea desemnată să execute funcțiile de rețea trebuie să facă obiectul unei supravegheri corespunzătoare. Dat fiind că agenția exercită deja funcția de supraveghere independentă, din punctul de vedere al siguranței, a furnizorilor de ATM/ANS paneuropene în conformitate cu articolul 22a din Regulamentul (CE) nr. 216/2008, ar fi în deplină conformitate cu politica europeană în domeniul siguranței aviației să i se încredințeze agenției sarcina de a sprijini Comisia în executarea acelorași atribuții în ceea ce privește funcțiile de rețea la nivel european.

               (13)

               Prin urmare, Regulamentul (CE) nr. 1315/2007 trebuie abrogat.

               (14)

               Regulamentul (UE) nr. 691/2010 al Comisiei din 29 iulie 2010 de stabilire a unui sistem de performanță pentru serviciile de navigație aeriană și pentru funcțiile de rețea și de modificare a Regulamentului (CE) nr. 2096/2005 (9) trebuie modificat în vederea adaptării la prezentul regulament.

               (15)

               Măsurile prevăzute în prezentul regulament sunt conforme cu avizul Comitetului pentru Cerul unic,

         ADOPTĂ PREZENTUL REGULAMENT:
   Articolul 1
   Obiectul și domeniul de aplicare
   (1)   Prezentul regulament stabilește cerințele aplicabile exercitării, de către autoritățile competente, a funcției de supraveghere a siguranței în ceea ce privește serviciile de navigație aeriană [ANS], managementul fluxurilor de trafic aerian (ATFM), managementul spațiului aerian (ASM) pentru traficul aerian general și alte funcții de rețea.
   (2)   Prezentul regulament se aplică activităților autorităților competente și ale entităților calificate care acționează în numele acestora în ceea ce privește supravegherea siguranței serviciilor de navigație aeriană, ATFM, ASM și a altor funcții de rețea.
   Articolul 2
   Definiții
   În sensul prezentului regulament, se aplică definițiile prevăzute la articolul 2 din Regulamentul (CE) nr. 549/2004 și la articolul 3 din Regulamentul (CE) nr. 216/2008. Nu se aplică însă definiția termenului „certificat” de la articolul 2 punctul 15 din Regulamentul (CE) nr. 549/2004.
   Se aplică, de asemenea, următoarele definiții:

               1.

               „acțiune corectivă” înseamnă o acțiune având ca scop eliminarea cauzei unei neconformități detectate;

               2.

               „sistem funcțional” înseamnă o combinație de sisteme, proceduri și resurse umane organizate în scopul îndeplinirii unei funcții în cadrul ATM;

               3.

               „administrator de rețea” înseamnă entitatea imparțială și competentă desemnată în temeiul articolului 6 alineatul (2) sau al articolului 6 alineatul (6) din Regulamentul (CE) nr. 551/2004 pentru a îndeplini sarcinile descrise la articolul respectiv și în prezentul regulament;

               4.

               „funcții de rețea” înseamnă funcțiile specifice descrise la articolul 6 din Regulamentul (CE) nr. 551/2004;

               5.

               „organizație” înseamnă fie un furnizor de servicii de navigație aeriană, fie o entitate care asigură ATFM, ASM sau alte funcții de rețea;

               6.

               „proces” înseamnă un ansamblu de activități corelate sau în interacțiune care transformă elementele de intrare în elemente de ieșire;

               7.

               „argumentație de siguranță” înseamnă demonstrarea și dovezile aduse în sprijinul faptului că o propunere de modificare a unui sistem funcțional poate fi pusă în practică cu respectarea obiectivelor sau a standardelor stabilite prin cadrul de reglementare existent, într-un mod compatibil cu cerințele de reglementare a siguranței;

               8.

               „directivă de siguranță” înseamnă un document emis sau adoptat de o autoritate competentă, care impune efectuarea unor acțiuni în cadrul unui sistem funcțional în vederea restabilirii siguranței, atunci când există dovezi că, în caz contrar, siguranța aviației poate fi compromisă;

               9.

               „obiectiv de siguranță” înseamnă o declarație calitativă sau cantitativă care definește frecvența maximă sau probabilitatea maximă de apariție a unui pericol;

               10.

               „audit în domeniul reglementării siguranței” înseamnă o examinare sistematică și independentă desfășurată de către o autoritate competentă sau în numele acesteia, în scopul de a stabili dacă dispozițiile adoptate în domeniul siguranței sau elementele acestora, legate de procese și de rezultatele lor, de produse sau servicii, sunt conforme cu dispozițiile necesare din domeniul siguranței, dacă sunt puse în aplicare în mod eficace și dacă sunt adecvate pentru atingerea rezultatelor scontate;

               11.

               „cerințe de reglementare a siguranței” înseamnă cerințele stabilite în reglementările Uniunii sau în cele naționale pentru furnizarea serviciilor de navigație aeriană sau exercitarea funcțiilor ATFM și ASM sau a altor funcții de rețea, referitoare la competența și capacitatea tehnică și operațională de a furniza aceste servicii și de a exercita aceste funcții, la managementul siguranței acestora, precum și la sistemele, la componentele acestora și la procedurile asociate;

               12.

               „cerință de siguranță” înseamnă un mijloc de reducere a riscurilor, definit în cadrul strategiei de reducere a riscurilor care permite atingerea unui obiectiv de siguranță specific, incluzând cerințele organizaționale, operaționale, procedurale, funcționale, de performanță, precum și cerințele de interoperabilitate sau caracteristicile de mediu;

               13.

               „verificare” înseamnă confirmarea îndeplinirii cerințelor specificate prin furnizarea de dovezi obiective;

               14.

               „ATM/ANS paneuropene” înseamnă un serviciu conceput și creat pentru utilizatorii din toate sau din majoritatea statelor membre, care se poate extinde și în afara spațiului aerian al teritoriului în care se aplică tratatul.

         Articolul 3
   Autorități competente în domeniul supravegherii
   În scopul prezentului regulament și fără a aduce atingere recunoașterii reciproce a certificatelor de furnizori de servicii de navigație aeriană în conformitate cu articolul 7 alineatul (8) din Regulamentul (CE) nr. 550/2004 și cu articolul 11 din Regulamentul (CE) nr. 216/2008, autoritățile competente în domeniul supravegherii sunt:

               (a)

               pentru organizațiile care își au sediul principal al activității și, dacă este cazul, sediul social pe teritoriul unui stat membru și care furnizează servicii de navigație aeriană pe teritoriul respectivului stat membru, autoritatea națională de supraveghere desemnată sau instituită de respectivul stat membru;

               (b)

               pentru organizațiile în cazul cărora, în temeiul acordurilor încheiate între statele membre în conformitate cu articolul 2 din Regulamentul (CE) nr. 550/2004, responsabilitățile legate de supravegherea siguranței au fost repartizate într-un mod diferit de cel prevăzut la litera (a), autoritățile competente desemnate sau instituite în temeiul respectivelor acorduri. Aceste acorduri respectă cerințele de la articolul 2 alineatele (3)-(6) din Regulamentul (CE) nr. 550/2004;

               (c)

               pentru organizațiile care furnizează ATM/servicii de navigație aeriană în spațiul aerian al teritoriului în care se aplică tratatul și care își au sediul principal al activității și, dacă este cazul, sediul social în afara teritoriului supus dispozițiilor tratatului, agenția;

               (d)

               pentru organizațiile care furnizează ATM/servicii de navigație aeriană paneuropene, precum și pentru toate celelalte funcții de rețea în spațiul aerian al teritoriului în care se aplică tratatul, agenția.

         Articolul 4
   Funcția de supraveghere a siguranței
   (1)   Autoritățile competente exercită funcția de supraveghere a siguranței în cadrul activității lor de supraveghere a cerințelor aplicabile serviciilor de navigație aeriană, precum și ATFM, ASM și altor funcții de rețea, pentru a monitoriza desfășurarea acestor activități în condiții de siguranță și pentru a verifica dacă sunt îndeplinite cerințele aplicabile de reglementare a siguranței și normele de aplicare a acestora.
   (2)   La încheierea unui acord privind supravegherea organizațiilor care își desfășoară activitatea în blocuri funcționale de spațiu aerian care se extind asupra spațiului aerian aflat sub jurisdicția a mai mult de un stat membru sau în cazurile de furnizare de servicii transfrontaliere, statele membre în cauză identifică și repartizează responsabilitățile în domeniul supravegherii siguranței într-o manieră care să asigure că:

               (a)

               există responsabili desemnați pentru punerea în aplicare a fiecărei dispoziții din prezentul regulament;

               (b)

               statele membre au o imagine clară cu privire la mecanismele de supraveghere a siguranței și rezultatele acestora;

               (c)

               autoritatea sau autoritățile de supraveghere și autoritatea de certificare fac schimb de informații relevante.

         Statele membre revizuiesc periodic acordul și modul practic de aplicare a acestuia, în special din perspectiva performanțelor atinse în domeniul siguranței.
   (3)   La încheierea unui acord privind supravegherea organizațiilor care își desfășoară activitatea în blocuri funcționale de spațiu aerian sau care sunt implicate în activități transfrontaliere în cazul cărora agenția este autoritatea competentă pentru cel puțin una dintre organizații în conformitate cu articolul 3 litera (b), statele membre în cauză trebuie să se consulte cu agenția pentru a garanta respectarea dispozițiilor de la alineatul (2) literele (a), (b) și (c).
   Articolul 5
   Monitorizarea performanței în domeniul siguranței
   (1)   Autoritățile competente monitorizează și evaluează periodic nivelurile de siguranță atinse, în vederea stabilirii conformității acestora cu cerințele aplicabile de reglementare a siguranței în blocurile de spațiu aerian aflate sub responsabilitatea lor.
   (2)   Autoritățile competente utilizează rezultatele monitorizării siguranței în special pentru a determina domeniile în care se impune cu prioritate verificarea conformității cu cerințele de reglementare a siguranței.
   Articolul 6
   Verificarea conformității cu cerințele de reglementare a siguranței
   (1)   Autoritățile competente instituie un proces pentru a verifica:

               (a)

               conformitatea cu cerințele aplicabile de reglementare a siguranței înainte de eliberarea sau reînnoirea certificatului necesar pentru furnizarea de servicii de navigație aeriană, inclusiv cu condițiile privind siguranța asociate acestuia;

               (b)

               respectarea oricărei obligații legate de siguranță din actul de desemnare emis în conformitate cu articolul 8 din Regulamentul (CE) nr. 550/2004;

               (c)

               menținerea conformității organizațiilor cu cerințele aplicabile de reglementare a siguranței;

               (d)

               punerea în aplicare a obiectivelor de siguranță, a cerințelor de siguranță și a altor condiții legate de siguranță identificate în:

                           (i)

                           declarațiile de verificare a sistemelor, inclusiv declarațiile relevante de conformitate sau de adecvare pentru utilizare a componentelor sistemelor, emise în conformitate cu Regulamentul (CE) nr. 552/2004;

                           (ii)

                           procedurile de evaluare și reducere a riscurilor impuse de cerințele aplicabile de reglementare a siguranței serviciilor de navigație aeriană, ATFM, ASM și administratorului de rețea;

               (e)

               punerea în aplicare a directivelor de siguranță.

         (2)   Procesul prevăzut la alineatul (1):

               (a)

               se bazează pe proceduri documentate;

               (b)

               este susținut de o documentație concepută special pentru a furniza personalului însărcinat cu supravegherea siguranței instrucțiuni privind exercitarea funcțiilor sale;

               (c)

               oferă organizațiilor în cauză indicații în privința rezultatelor activității de supraveghere a siguranței;

               (d)

               se bazează pe audituri și verificări în domeniul reglementării siguranței desfășurate în conformitate cu articolele 7, 9 și 10;

               (e)

               furnizează autorităților competente dovezile necesare în sprijinul unor măsuri ulterioare, inclusiv al măsurilor prevăzute la articolul 9 din Regulamentul (CE) nr. 549/2004, la articolul 7 alineatul (7) din Regulamentul (CE) nr. 550/2004 și la articolele 10, 25 și 68 din Regulamentul (CE) nr. 216/2008 în cazurile de nerespectare a cerințelor de reglementare a siguranței.

         Articolul 7
   Audituri în domeniul reglementării siguranței
   (1)   Autoritățile competente sau entitățile calificate delegate de acestea efectuează audituri în domeniul reglementării siguranței.
   (2)   Auditurile în domeniul reglementării siguranței prevăzute la alineatul (1):

               (a)

               oferă autorităților competente dovezi privind conformitatea cu cerințele aplicabile de reglementare a siguranței și cu dispozițiile de aplicare a acestora, evaluând necesitățile de îmbunătățire sau de a realiza acțiuni corective;

               (b)

               sunt independente de activitățile de audit intern întreprinse de organizația în cauză în cadrul sistemelor proprii de management al siguranței sau al calității;

               (c)

               sunt efectuate de auditori calificați în conformitate cu cerințele de la articolul 12;

               (d)

               se aplică dispozițiilor de aplicare sau unor elemente ale acestora, precum și proceselor, produselor sau serviciilor;

               (e)

               stabilesc dacă:

                           (i)

                           dispozițiile de aplicare sunt conforme cu cerințele de reglementare a siguranței;

                           (ii)

                           măsurile întreprinse sunt conforme cu dispozițiile de aplicare;

                           (iii)

                           rezultatele măsurilor întreprinse corespund rezultatelor scontate ale dispozițiilor de aplicare;

               (f)

               conduc la corectarea oricăror neconformități identificate, în conformitate cu articolul 8.

         (3)   În cadrul programului de inspecții prevăzut la articolul 8 din Regulamentul de punere în aplicare (UE) nr. 1035/2011, autoritățile competente stabilesc și actualizează cel puțin anual un program de audituri în domeniul reglementării siguranței pentru:

               (a)

               acoperirea tuturor domeniilor care ar putea ridica probleme de siguranță, concentrându-se asupra domeniilor în care au fost identificate probleme;

               (b)

               acoperirea tuturor organizațiilor, serviciilor și funcțiilor de rețea care operează sub supravegherea autorității competente;

               (c)

               asigurarea desfășurării auditurilor într-un mod proporțional cu nivelul de risc pe care îl prezintă activitățile organizațiilor;

               (d)

               asigurarea efectuării unui număr suficient de audituri într-o perioadă de doi ani pentru a verifica conformitatea tuturor acestor organizații cu cerințele aplicabile de reglementare a siguranței, în toate domeniile relevante ale sistemului funcțional;

               (e)

               asigurarea monitorizării executării acțiunilor corective.

         (4)   Autoritățile competente pot decide să modifice sfera auditurilor planificate și să includă audituri suplimentare, ori de câte ori este necesar.
   (5)   Autoritățile competente decid cu privire la dispozițiile, elementele, serviciile, funcțiile, produsele, locurile și activitățile care urmează să fie auditate într-o perioadă de timp determinată.
   (6)   Constatările auditului și neconformitățile identificate sunt documentate. Neconformitățile sunt susținute de dovezi și sunt identificate în termeni de cerințe aplicabile de reglementare a siguranței și dispoziții de aplicare a acestora pe baza cărora s-a efectuat auditul.
   (7)   Se întocmește un raport de audit, care conține detalii ale neconformităților.
   Articolul 8
   Acțiuni corective
   (1)   Autoritățile competente comunică constatările auditului organizațiilor auditate și solicită simultan acțiuni corective pentru remedierea neconformităților identificate, fără a aduce atingere niciunei alte măsuri suplimentare impuse de cerințele aplicabile de reglementare a siguranței.
   (2)   Organizațiile auditate stabilesc acțiunile corective considerate necesare pentru a remedia neconformitățile, precum și termenul de executare a acestora.
   (3)   Autoritățile competente evaluează acțiunile corective precum și modul de executare a acestora stabilite de organizațiile auditate și le acceptă dacă din evaluare reiese că acestea sunt suficiente pentru remedierea neconformităților.
   (4)   Organizațiile auditate demarează acțiunile corective acceptate de autoritățile competente. Aceste acțiuni corective și procesul subsecvent de monitorizare se efectuează în termenul acceptat de autoritățile competente.
   Articolul 9
   Supravegherea, din punctul de vedere al siguranței, a modificărilor aduse sistemelor funcționale
   (1)   Atunci când decid asupra introducerii unei modificări legate de siguranță în sistemele funcționale proprii, organizațiile utilizează numai procedurile acceptate de autoritatea competentă relevantă. În cazul furnizorilor de servicii de trafic aerian și al furnizorilor de servicii de comunicații, de navigație sau de supraveghere, autoritatea competentă relevantă acceptă aceste proceduri în cadrul Regulamentului de punere în aplicare (UE) nr. 1035/2011.
   (2)   Organizațiile trebuie să notifice autorității competente relevante toate modificările legate de siguranță pe care le-au planificat. În acest scop, autoritățile competente stabilesc procedurile administrative adecvate în conformitate cu legislația națională.
   (3)   Cu excepția cazurilor în care se aplică articolul 10, organizațiile pot efectua modificări notificate conform procedurilor menționate la alineatul (1) al prezentului articol.
   Articolul 10
   Procedura de verificare a modificărilor propuse
   (1)   Autoritățile competente verifică argumentațiile de siguranță asociate noilor sisteme funcționale sau modificărilor pe care o organizație propune să le aducă sistemelor funcționale existente atunci când:

               (a)

               evaluarea gravității efectuată în conformitate cu anexa II punctul 3.2.4 din Regulamentul de punere în aplicare (UE) nr. 1035/2011 stabilește un grad de gravitate 1 sau 2 pentru efectele potențiale ale pericolelor identificate; sau

               (b)

               efectuarea modificărilor impune introducerea unor noi standarde în domeniul aviației.

         Atunci când stabilește că este necesară o verificare în alte situații decât cele menționate la literele (a) și (b), autoritatea competentă notifică organizației faptul că urmează să efectueze o verificare, din punctul de vedere al siguranței, a modificărilor notificate.
   (2)   Verificările se desfășoară într-un mod proporțional cu nivelul de risc pe care îl prezintă noile sisteme funcționale sau modificările propuse sistemelor funcționale existente.
   Verificarea:

               (a)

               utilizează proceduri documentate;

               (b)

               este susținută de o documentație concepută special pentru a furniza personalului însărcinat cu supravegherea siguranței instrucțiuni privind exercitarea funcțiilor lor;

               (c)

               ia în considerare obiectivele de siguranță, cerințele de siguranță și alte condiții legate de siguranță aferente modificărilor supuse examinării, identificate în:

                           (i)

                           declarațiile de verificare a sistemelor menționate la articolul 6 din Regulamentul (CE) nr. 552/2004;

                           (ii)

                           declarațiile de conformitate sau de adecvare pentru utilizare a componentelor sistemelor menționate la articolul 5 din Regulamentul (CE) nr. 552/2004; sau

                           (iii)

                           documentația referitoare la evaluarea și reducerea riscurilor, întocmită conform cerințelor aplicabile de reglementare a siguranței;

               (d)

               identifică, ori de câte ori este necesar, condiții suplimentare legate de siguranță asociate efectuării modificării;

               (e)

               evaluează acceptabilitatea argumentațiilor de siguranță prezentate, ținând seama de:

                           (i)

                           identificarea pericolelor;

                           (ii)

                           consecvența alocării gradelor de gravitate;

                           (iii)

                           valabilitatea obiectivelor de siguranță;

                           (iv)

                           valabilitatea, eficiența și fezabilitatea cerințelor de siguranță și ale oricăror alte condiții legate de siguranță identificate;

                           (v)

                           demonstrarea respectării continue a obiectivelor de siguranță, a cerințelor de siguranță și a altor condiții legate de siguranță;

                           (vi)

                           demonstrarea faptului că procesul utilizat pentru elaborarea argumentațiilor de siguranță respectă cerințele aplicabile de reglementare a siguranței;

               (f)

               verifică procesele utilizate de organizații pentru elaborarea argumentațiilor de siguranță referitoare la noile sisteme funcționale sau la modificările sistemelor funcționale existente, supuse examinării;

               (g)

               identifică necesitatea de a verifica menținerea conformității;

               (h)

               include orice activități necesare de coordonare cu autoritățile responsabile de supravegherea siguranței navigabilității și a operațiunilor de zbor;

               (i)

               notifică acceptarea, dacă este cazul, cu condiții, sau neacceptarea, justificată corespunzător, a modificării supuse examinării.

         (3)   Punerea în practică a modificării care face obiectul acestei verificări este condiționată de acceptarea acesteia de către autoritatea competentă.
   Articolul 11
   Entități calificate
   (1)   Atunci când o autoritate competentă decide să delege unei entități calificate sarcina de a efectua auditurile sau verificările în domeniul reglementării siguranței în conformitate cu prezentul regulament, aceasta se asigură că printre criteriile utilizate pentru selectarea unei entități dintre cele calificate în conformitate cu articolul 3 din Regulamentul (CE) nr. 550/2004 și cu articolul 13 din Regulamentul (CE) nr. 216/2008 se numără următoarele:

               (a)

               entitatea calificată are experiență în evaluarea siguranței entităților aeronautice;

               (b)

               entitatea calificată nu participă simultan la activitățile interne ale organizației în cauză în cadrul sistemelor de management al siguranței sau al calității;

               (c)

               întregul personal responsabil de efectuarea auditurilor sau a verificărilor în domeniul reglementării siguranței dispune de pregătire și calificări adecvate și îndeplinește criteriile de calificare de la articolul 12 alineatul (3) din prezentul regulament.

         (2)   . Entitatea calificată acceptă posibilitatea de a fi auditată de către autoritatea competentă sau de către orice organism care acționează în numele acesteia.
   (3)   Autoritățile competente țin un registru al entităților calificate însărcinate să efectueze, în numele lor, audituri sau examinări în domeniul reglementării siguranței. Aceste registre trebuie să documenteze conformitatea cu cerințele prevăzute la alineatul (1).
   Articolul 12
   Capacități de supraveghere a siguranței
   (1)   Statele membre și Comisia se asigură că autoritățile competente dispun de capacitatea necesară pentru a asigura supravegherea siguranței tuturor organizațiilor care își desfășoară activitatea sub supravegherea lor, inclusiv de resurse suficiente pentru a desfășura acțiunile identificate în prezentul regulament.
   (2)   Autoritățile competente efectuează și actualizează, din doi în doi ani, o evaluare a resurselor umane necesare pentru exercitarea funcțiilor lor de supraveghere a siguranței, pe baza analizei proceselor impuse de prezentul regulament și de aplicarea acestora.
   (3)   Autoritățile competente se asigură că toate persoanele implicate în activități de supraveghere a siguranței sunt competente să exercite această funcție. În acest sens, autoritățile competente:

               (a)

               definesc și documentează educația, formarea profesională, cunoștințele tehnice și operaționale, experiența și calificările relevante pentru atribuțiile corespunzătoare fiecărui post implicat în activitățile de supraveghere din structura lor;

               (b)

               asigură pregătirea specifică a persoanelor implicate în activitățile de supraveghere a siguranței din structura lor;

               (c)

               asigură faptul că personalul însărcinat să desfășoare auditurile în domeniul reglementării siguranței, inclusiv auditorii organizațiilor calificate, îndeplinesc criteriile specifice de calificare definite de autoritatea competentă. Aceste criterii se referă la:

                           (i)

                           cunoașterea și înțelegerea cerințelor legate de serviciile de navigație aeriană, de ATFM, de ASM și de alte funcții de rețea în privința cărora se pot efectua audituri în domeniul reglementării siguranței;

                           (ii)

                           utilizarea tehnicilor de evaluare;

                           (iii)

                           competențele necesare pentru gestionarea unui audit;

                           (iv)

                           demonstrarea competențelor auditorilor prin evaluare sau prin alte mijloace acceptabile.

         Articolul 13
   Directive de siguranță
   (1)   Autoritățile competente emit o directivă de siguranță atunci când constată existența, în cadrul unui sistem funcțional, a unei condiții care afectează siguranța și care necesită o acțiune imediată.
   (2)   Directivele de siguranță se transmit organizațiilor în cauză și conțin cel puțin următoarele informații:

               (a)

               identificarea condiției care afectează siguranța;

               (b)

               identificarea sistemului funcțional afectat;

               (c)

               acțiunile necesare și justificarea acestora;

               (d)

               termenul în care trebuie realizate acțiunile necesare pentru a se asigura respectarea directivei de siguranță;

               (e)

               data intrării în vigoare a acesteia.

         (3)   Autoritățile competente transmit o copie a directivei de siguranță agenției și oricărei alte autorități competente vizate, în special celor care sunt implicate în supravegherea siguranței sistemului funcțional, precum și Comisiei.
   (4)   Autoritățile competente verifică respectarea directivelor de siguranță aplicabile.
   Articolul 14
   Evidențe privind supravegherea siguranței
   Autoritățile competente păstrează evidențele corespunzătoare referitoare la procesele proprii de supraveghere a siguranței, inclusiv rapoartele tuturor auditurilor în domeniul reglementării siguranței și alte evidențe legate de siguranță privind certificatele, desemnările, supravegherea siguranței modificărilor, directivele de siguranță și recurgerea la entitățile calificate, și garantează accesul la acestea.
   Articolul 15
   Rapoarte privind supravegherea siguranței
   (1)   Autoritățile competente întocmesc un raport anual privind supravegherea siguranței referitor la măsurile întreprinse în temeiul prezentului regulament. Raportul anual privind supravegherea siguranței include și informații referitoare la următoarele:

               (a)

               structura organizatorică și procedurile autorității competente;

               (b)

               spațiul aerian care se află în responsabilitatea statelor membre care au stabilit sau au desemnat autoritatea competentă, dacă este cazul, și organizațiile care se află sub supravegherea autorității competente respective;

               (c)

               entitățile calificate însărcinate să desfășoare audituri în domeniul reglementării siguranței;

               (d)

               nivelurile existente ale resurselor autorității competente;

               (e)

               problemele de siguranță identificate prin procesele de supraveghere a siguranței desfășurate de către autoritatea competentă.

         (2)   Statele membre utilizează rapoartele elaborate de autoritățile lor competente pentru prezentarea rapoartelor anuale destinate Comisiei, prevăzute la articolul 12 din Regulamentul (CE) nr. 549/2004.
   Rapoartele anuale privind supravegherea siguranței se pun la dispoziția statelor membre vizate în cazul blocurilor funcționale de spațiu aerian, a agenției, precum și a programelor sau activităților desfășurate în conformitate cu dispozițiile convenite la nivel internațional pentru a monitoriza sau pentru a audita executarea supravegherii siguranței serviciilor de navigație aeriană, ATFM, ASM și a altor funcții de rețea.
   Articolul 16
   Schimbul de informații între autoritățile competente
   Autoritățile competente adoptă dispoziții pentru a asigura o strânsă cooperare în conformitate cu articolele 10 și 15 din Regulamentul (CE) nr. 216/2008 și cu articolul 2 alineatul (4) din Regulamentul (CE) nr. 550/2004 și schimbă informațiile adecvate pentru a asigura supravegherea siguranței tuturor organizațiilor care furnizează servicii sau exercită funcții transfrontaliere.
   Articolul 17
   Dispoziții tranzitorii
   (1)   Acțiunile demarate înainte de intrarea în vigoare a prezentului regulament pe baza Regulamentului (CE) nr. 1315/2007 sunt gestionate în conformitate cu prezentul regulament.
   (2)   Autoritatea unui stat membru care a avut responsabilitatea de a supraveghea siguranța în cazul organizațiilor pentru care agenția este autoritatea competentă în conformitate cu articolul 3 transferă către agenție funcția de supraveghere a siguranței acestor organizații la 12 luni după intrarea în vigoare a prezentului regulament, cu excepția supravegherii siguranței administratorului de rețea, caz în care eventualul transfer către Comisie, asistată de agenție, se face la data intrării în vigoare a prezentului regulament.
   Articolul 18
   Abrogare
   Regulamentul (CE) nr. 1315/2007 se abrogă.
   Articolul 19
   Modificări ale Regulamentului (UE) nr. 691/2010 al Comisiei
   În anexa IV la Regulamentul (UE) nr. 691/2010, punctul 1.1 litera (e) se înlocuiește cu următorul text:

               „(e)

               rapoartele de siguranță ale autorităților naționale de supervizare, menționate la articolele 7, 8 și 14 din Regulamentul de punere în aplicare (UE) nr. 1034/2011 al Comisiei (10), precum și rapoartele acestor autorități cu privire la rezolvarea deficiențelor de siguranță identificate care fac obiectul planurilor de acțiuni corective;

         Articolul 20
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 octombrie 2011.

            Pentru Comisie

            Președintele

         José Manuel BARROSO

      (1)  JO L 96, 31.3.2004, p. 10.

      (2)  JO L 96, 31.3.2004, p. 20.

      (3)  JO L 79, 19.3.2008, p. 1.

      (4)  JO L 96, 31.3.2004, p. 1.

      (5)  JO L 291, 9.11.2007, p. 16.

      (6)  JO L 96, 31.3.2004, p. 26.

      (7)  JO L 185, 15.7.2011, p. 1.

      (8)  A se vedea pagina 23 din prezentul Jurnal Oficial.

      (9)  JO L 201, 3.8.2010, p. 1.

      (10)  JO L 271, 18.10.2011, p. 15”


title: Regulamentul de punere în aplicare (UE) 2015/2442 al Comisiei din 22 decembrie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               23.12.2015

               RO

               Jurnalul Oficial al Uniunii Europene

               L 336/54

         REGULAMENTUL DE PUNERE ÎN APLICARE (UE) 2015/2442 AL COMISIEI
   din 22 decembrie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 decembrie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  236,2

                  MA

                  104,4

                  TR

                  109,8

                  ZZ

                  150,1

                  0707 00 05

                  EG

                  174,9

                  MA

                  90,3

                  TR

                  143,9

                  ZZ

                  136,4

                  0709 93 10

                  MA

                  45,8

                  TR

                  145,2

                  ZZ

                  95,5

                  0805 10 20

                  EG

                  52,8

                  MA

                  65,7

                  TR

                  77,0

                  ZA

                  53,1

                  ZZ

                  62,2

                  0805 20 10

                  MA

                  74,4

                  ZZ

                  74,4

                  0805 20 30, 0805 20 50, 0805 20 70, 0805 20 90

                  IL

                  111,9

                  TR

                  86,8

                  UY

                  95,4

                  ZZ

                  98,0

                  0805 50 10

                  TR

                  97,8

                  ZZ

                  97,8

                  0808 10 80

                  CA

                  153,6

                  CL

                  95,8

                  US

                  172,3

                  ZA

                  141,1

                  ZZ

                  140,7

                  0808 30 90

                  CN

                  63,7

                  TR

                  121,0

                  ZZ

                  92,4

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2016/1399 al Comisiei din 19 august 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               20.8.2016

               RO

               Jurnalul Oficial al Uniunii Europene

               L 227/3

         REGULAMENTUL DE PUNERE ÎN APLICARE (UE) 2016/1399 AL COMISIEI
   din 19 august 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 august 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  186,9

                  ZZ

                  186,9

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  143,2

                  ZZ

                  143,2

                  0805 50 10

                  AR

                  186,2

                  CL

                  125,1

                  MA

                  99,8

                  TR

                  154,0

                  UY

                  178,5

                  ZA

                  168,3

                  ZZ

                  152,0

                  0806 10 10

                  EG

                  218,8

                  TR

                  137,6

                  ZZ

                  178,2

                  0808 10 80

                  AR

                  115,3

                  BR

                  102,1

                  CL

                  126,6

                  CN

                  160,3

                  NZ

                  142,6

                  US

                  141,5

                  UY

                  93,8

                  ZA

                  93,0

                  ZZ

                  121,9

                  0808 30 90

                  AR

                  93,2

                  CL

                  129,5

                  TR

                  143,3

                  ZA

                  115,9

                  ZZ

                  120,5

                  0809 30 10 , 0809 30 90

                  TR

                  130,8

                  ZZ

                  130,8

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2016/1642 al Comisiei din 12 septembrie 2016 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

text:
               13.9.2016

               RO

               Jurnalul Oficial al Uniunii Europene

               L 244/9

         REGULAMENTUL DE PUNERE ÎN APLICARE (UE) 2016/1642 AL COMISIEI
   din 12 septembrie 2016
   de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
   întrucât:

               (1)

               Anexa III la Regulamentul (CE) nr. 1210/2003 cuprinde lista organismelor publice, corporațiilor și agențiilor și a persoanelor fizice și juridice, organismelor și entităților fostului guvern irakian care, în temeiul regulamentului menționat, fac obiectul înghețării fondurilor și resurselor economice care se aflau în afara Irakului la data de 22 mai 2003.

               (2)

               La 6 septembrie 2016, Comitetul de sancțiuni al Consiliului de Securitate al Organizației Națiunilor Unite a hotărât să elimine o entitate de pe lista persoanelor sau entităților cărora ar trebui să li se aplice înghețarea fondurilor și a resurselor economice.

               (3)

               Anexa III la Regulamentul (CE) nr. 1210/2003 ar trebui, prin urmare, modificată în consecință,

         ADOPTĂ PREZENTUL REGULAMENT:
   Articolul 1
   Anexa III la Regulamentul (CE) nr. 1210/2003 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 septembrie 2016.

            Pentru Comisie,

            pentru președinte

            Șef interimar al Serviciului Instrumente de Politică Externă

      (1)  JO L 169, 8.7.2003, p. 6. Regulament modificat ultima dată prin Regulamentul (UE) nr. 131/2011 al Consiliului (JO L 41, 15.2.2011, p. 1).

      ANEXĂ
      În anexa III la Regulamentul (CE) nr. 1210/2003, următoarea mențiune se elimină:

                     „109.

                     SOUTH REFINERIES COMPANY. Adresă: Basrah, Iraq.”